CELEX: 32013D0279
Language: et
Date: 2013-06-04 00:00:00
Title: 2013/279/ÜVJP: Poliitika- ja julgeolekukomitee otsus EUPOL AFGHANISTAN/1/2013, 4. juuni 2013 , Afganistanis läbiviidava Euroopa Liidu politseimissiooni (EUPOL AFGHANISTAN) juhi volituste pikendamise kohta

12.6.2013   
            
            
               ET
            
            
               Euroopa Liidu Teataja
            
            
               L 160/14
            
         
      POLIITIKA- JA JULGEOLEKUKOMITEE OTSUS EUPOL AFGHANISTAN/1/2013,
   4. juuni 2013,
   Afganistanis läbiviidava Euroopa Liidu politseimissiooni (EUPOL AFGHANISTAN) juhi volituste pikendamise kohta
   (2013/279/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   pidades silmas nõukogu 18. mai 2010. aasta otsust 2010/279/ÜVJP Euroopa Liidu politseimissiooni kohta Afganistanis (EUPOL AFGHANISTAN), (1) eriti selle artikli 10 lõiget 1,
   ning arvestades järgmist:
   
               (1)
            
            
               Otsuse 2010/279/ÜVJP kohaselt on poliitika- ja julgeolekukomiteel volitus teha kooskõlas aluslepingu artikli 38 kolmanda lõiguga Afganistanis läbiviidava Euroopa Liidu politseimissiooni (EUPOL AFGHANISTAN) poliitiliseks kontrolliks ja strateegiliseks juhtimiseks asjakohaseid otsuseid, sealhulgas nimetada ametisse missiooni juht.
            
         
               (2)
            
            
               Nõukogu võttis 27. mail 2013 vastu otsuse 2013/240/ÜVJP, (2) millega pikendatakse missiooni EUPOL AFGHANISTAN kestust 31. detsembrini 2014.
            
         
               (3)
            
            
               Poliitika- ja julgeolekukomitee võttis 10. juulil 2012 vastu otsuse EUPOL AFGHANISTAN/1/2012, (3) millega nimetati ajavahemikuks 1. augustist 2012 kuni 31. maini 2013 missiooni EUPOL AFGHANISTAN juhiks Karl Åke ROGHE.
            
         
               (4)
            
            
               Liidu välisasjade ja julgeolekupoliitika kõrge esindaja tegi 29. mail 2013 ettepaneku pikendada missiooni EUPOL AFGHANISTAN juhi Karl Åke ROGHE volitusi ajavahemikuks 1. juunist 2013 kuni 31. detsembrini 2014,
            
         ON VASTU VÕTNUD KÄESOLEVA OTSUSE:
   Artikkel 1
   Afganistanis läbiviidava Euroopa Liidu politseimissiooni (EUPOL AFGHANISTAN) juhi Karl Åke ROGHE volitusi pikendatakse kuni 31. detsembrini 2014.
   Artikkel 2
   Käesolev otsus jõustub 1. juunil 2013.
   
      Brüssel, 4. juuni 2013
      
         
            Poliitika- ja julgeolekukomitee nimel
         
         
            eesistuja
         
         O. SKOOG
         
      
   
   
      (1)  ELT L 123, 19.5.2010, lk 4.
   
      (2)  ELT L 141, 28.5.2013, lk 44.
   
      (3)  ELT L 208, 3.8.2012, lk 17.